smcproject/ml-wiki-sentences huggingface dataset:
സയ്യിദ് ശംസുദ്-ദിൻ മുഹമ്മദ് ഇബ്നു മുഹമ്മദ് ബദി 'അൽ റാദവി അൽ മശ്ഹദി' എഴുതിയ തജമത്ത് അൽ ദഹാബിയ്യ.
മൗലാ നാവ്റൂസ് അലി അൽ ബസ്റ്റാമി എഴുതിയ ശർഹ് തിബ്ബ് അൽ-റിദ ഇതും കാണുക അൽ-റിസാല അൽ-ഹഖഖ് നഹ്ജ് അൽ-ബലാഘ അൽ-സഹിഫ അൽ-സജ്ജാദയ്യ അൽ-സഹിഫാത് അൽ-റിഥ ഷിയ പുസ്തകങ്ങളുടെ പട്ടിക അവലംബം പുറം കണ്ണികൾ {{ cite web }} :  CS1 maint: unrecognized language ( link )
അൽ അമീൻ (പത്രം) ഇംഗ്ലീഷ് വിലാസം https://ml.wikipedia.org/wiki/Al-Ameen
1924-ൽ മുഹമ്മദ് അബ്ദുൽ റഹ്മാൻ സാഹിബ് കോഴിക്കോട്ടുനിന്ന് പ്രസിദ്ധീകണമാരംഭിച്ച പത്രമായിരുന്നു അൽ അമീൻ .
1931 വരെ 'അൽ അമീൻ'ത്രൈദിന പത്രവും 1936 വരെ ദിനപത്രവുമായിരുന്നു.
1923 ഡിസംബറിൽ മുഹമ്മദ്‌ അബ്ദുറഹ്മാൻ സാഹിബ് മാനേജിംഗ് ഡയറക്റ്ററായും ടി. ഹസ്സൻ കോയ മുല്ല അടക്കം ആറുപേർ ഡയറക്റ്റർമാരായും അല അമീൻ കമ്പനി രജിസ്റ്റർ ചെയ്തു.
അൽ അമീൻ കമ്പനിക്കു ഷെയർ പിരിക്കുന്നതിനായി അബ്ദുറഹ്മാൻ സാഹിബ് ബർമ, സിലോൺ തുടങ്ങിയ സ്ഥലങ്ങളിൽ അടക്കം പര്യടനം നടത്തി.
കൂടാതെ തനിക്കു പൈതൃകമായി കിട്ടിയ ഭൂസ്വത്തുക്കൾ വിറ്റ് അച്ചടിയന്ത്രങ്ങളും മറ്റു സാമഗ്രികളും വാങ്ങി.
1924 ഒക്ടോബർ 15ന് ഒരു മീലാദ് ദിനത്തിൽ അൽ അമീന്റെ പ്രഥമ ലക്കം കോഴിക്കോട് നിന്ന് പുറത്തിറങ്ങി.
ആദ്യം ഞായർ, ചൊവ്വ, വ്യാഴം എന്നീ ദിവസങ്ങളിലായിരുന്നു പത്രം പ്രസിദ്ധീകരിച്ചിരുന്നത്
അക്കാലത്തു ഉത്തരകേരളത്തിൽ മാതൃഭൂമി ഒഴികെയുള്ള പത്രങ്ങൾ (കേരള പത്രിക, കേരള സഞ്ചാരി, മിതവാദിതുടങ്ങിയ മലയാള പത്രങ്ങളും വെസ്റ്റ് കോസ്റ്റ്, സ്പെക്ടെറ്റർ, വെസ്റ്റ് കോസ്റ്റ് രിഫോർമാർ, ചാമ്പ്യൻ തുടങ്ങിയ ഇംഗ്ലീഷ് പത്രങ്ങളും) ദേശീയ പ്രസ്ഥാനത്തിന് എതിരായിരുന്നു.
കോണ്ഗ്രസ് നേതാക്കളുടെ പ്രസ്താവനകളും ലഘുലേഖകളും അടിച്ചു കൊടുക്കാൻ പോലും ഒരു പ്രസ്സും തയ്യാറായിരുന്നില്ല.
ഈ സന്ദർഭത്തിലാണ് കോഴിക്കോട്ടെ രബ്ദാമത്തെ പത്രമായി അൽ അമീൻ പ്രസിദ്ധീകരണമാരംഭിക്കുന്നത്.
മുസ്ലിങ്ങളുടെ സമരവീര്യം നിർവീര്യമാക്കാൻ ബ്രിട്ടീഷ് ഭരണകൂടം രൂപം നൽകിയ അന്തമാൻ സ്കീമിനെ പത്രം രൂക്ഷഭാഷയിൽ വിമർശിച്ചു.
സർക്കാരിന്റെ മര്ധക ജനവിരുദ്ധ നയങ്ങൾക്കെതിരെയും മുസ്ലിങ്ങൾക്കിടയിലെ അന്ധവിശ്വാസങ്ങളെയും പത്രം ശക്തിയുക്തം എതിർത്തു.
1930 ജൂൺ 25 മുതൽ അൽ അമീൻ ദിനപത്രമായി.
എന്നാൽ ആ വർഷം തന്നെ ആഗസ്റ്റ്‌ 4ന് സർക്കാർ പുറത്തിറക്കിയ ഓർഡിനൻസ് പ്രകാരം 2000രൂപ കെട്ടിവെക്കാൻ ഗവർമെന്റ് ഉത്തരവിറങ്ങിയെങ്കിലും ആ സമയത്ത് ജയിലിലായിരുന്ന അബ്ദുറഹ്മാൻ സാഹിബ് അന്യായമായ ആ കൽപ്പന അനുസരിക്കേണ്ടെന്നു സഹപ്രവർത്തകരെ അറിയിച്ചു.
തുടർന്ന് പത്രം കണ്ടുകെട്ടി.
നവംബർ 20ന് പ്രസിദ്ധീകരണം പുനരാരംഭിച്ച അൽ അമീൻ സാമ്പത്തിക പ്രതി സന്ധിയെ തുടർന്ന് വീണ്ടും ത്രൈദിന പത്രമാക്കി.
കൊണ്ഗ്രസിലെ വലതുപക്ഷ നേതൃത്വത്തെ ശക്തമായി വിമർശിച്ച പത്രം ഇടതു പക്ഷ നേതാക്കളുടെ ലേഖനങ്ങളും തൊഴിലാളി - കർഷക - അധ്യാപക സംഘടനാ വാർത്തകളും കൃത്യമായി പ്രസിദ്ധീകരിച്ചിരുന്നു.
1939 മാർച്ച് 15 മുതൽ അൽ അമീൻ വീണ്ടും ദിനപത്രമായി പ്രസിദ്ധീകരിക്കാൻ തുടങ്ങി.
എന്നാൽ രണ്ടാം ലോകമഹാ യുദ്ധത്തിൽ ബ്രിട്ടനോട് നിസ്സഹകരിച്ചു നിയമലംഘനത്തിനും സ്വാതന്ത്ര സമരത്തിനും ആക്കം കൂട്ടാൻ ആഹ്വാനം ചെയ്തു കൊണ്ട് കോണ്ഗ്രസും യുദ്ധവും എന്ന പേരിൽ മുഖപ്രസംഗം പ്രസിദ്ധീകരിച്ചതിനെ തുടർന്ന് (1939 സെപ്റ്റംബർ 29) സർക്കാർ അൽ അമീൻ വീണ്ടും നിരോധിച്ചു.
സ്വാതന്ത്ര സമരത്തിന്‌ വേണ്ടിയും അധാര്മികതക്കെതിരെയും ശക്തമായി ശബ്ദിച്ച അൽ അമീനിനു ശത്രുക്കൾ ധാരാളം ഉണ്ടായി.
അൽ അമീനിനെ ഹിന്ദുക്കളെ അനുകൂലിക്കുന്ന പത്രമായി മുസ്‌ലിങ്ങൾക്കിടയിലെ ചിലർ തന്നെ മുദ്ര കുത്തിയപ്പോൾ വലതു പക്ഷ കൊണ്ഗ്രസ്സുകാരായ ഹിന്ദുക്കൾ അൽ അമീനെ മാപ്പിള പത്രമായി മുദ്രകുത്തി.
മുസ്‌ലിം സമുദായത്തിലെ അനാചാരങ്ങളെ തുറന്നെതിർത്തതിനാൽ യാതാസ്ഥിതികാർക്ക് അൽ അമീൻ വഹാബി പത്രമായിരുന്നു.
അങ്ങനെ സർക്കാരിന്റെ എതിർപ്പുകളും വിവിധ വിഭാഗങ്ങളുടെ ശത്രുതയും അബ്ദുറഹ്മാൻ സാഹിബിന്റെ നിരന്തരമായ ജയിൽ വാസവും മറ്റും കാരണമായി പത്രത്തിന് തുടർന്ന് പോവാൻ കഴിഞ്ഞില്ല.
അവലംബം ↑ ↑ ↑ ↑ ↑ ↑ {{ cite web }} :  CS1 maint: bot: original URL status unknown ( link ) പുറത്തേക്കുള്ള കണ്ണികൾ Higher Secondary Course Archived 2019-12-28 at the Wayback Machine .
ഇന്ത്യ (പൗരസ്ത്യ സുറിയാനി മെത്രാസന പ്രവിശ്യ)
ഏഴാം നൂറ്റാണ്ട് മുതൽ നിലനിന്നുവരുന്ന പൗരസ്ത്യ സുറിയാനി സഭയുടെ ഒരു സഭാ പ്രവിശ്യ ആണ് ഇന്ത്യാ മെത്രാസനം (സുറിയാനി: ബേഥ് ഹെന്ദായേ ).
ഇന്ത്യയിലെ മലബാർ പ്രദേശം (കേരളം) വളരെക്കാലമായി മാർത്തോമാ നസ്രാണികൾ എന്നറിയപ്പെടുന്ന ഒരു പൗരസ്ത്യ ക്രിസ്ത്യൻ സമൂഹത്തിന്റെ കേന്ദ്രമായിരുന്നു.
ഒന്നാം നൂറ്റാണ്ടിൽ തോമാശ്ലീഹായുടെ സുവിശേഷ പ്രവർത്തനത്തിൽ നിന്നാണ് ഈ സമൂഹം അതിന്റെ ഉത്ഭവം കണക്കാക്കുന്നത്.
കിഴക്കിന്റെ സഭയുടെ പരമ്പരാഗത ആരാധനാക്രമമായ പൗരസ്ത്യ സുറിയാനി ആചാരക്രമമാണ് ഇന്ത്യയിലെ ക്രിസ്ത്യൻ സമൂഹങ്ങൾ ഉപയോഗിച്ചിരുന്നത്.
സഭയുടെ ദൈവശാസ്ത്രത്തിന് അനുസൃതമായി അവർ പലപ്പോഴും നെസ്റ്റോറിയനിസം എന്ന് തെറ്റായി പരാമർശിക്കപ്പെടുന്ന, പൗരസ്ത്യ സുറിയാനി ദൈവശാസ്ത്രവും സ്വീകരിച്ചു.
മാർത്തോമാ നസ്രാണികളും കിഴക്കിന്റെ സഭയും തമ്മിലുള്ള ബന്ധം എപ്പോഴാണ് സ്ഥാപിതമായതെന്ന് വ്യക്തമല്ല.
തുടക്കത്തിൽ, അവർ പാർസ് മെത്രാസനത്തിന്റെ പ്രവിശ്യയിൽ ഉൾപ്പെട്ടവരായിരുന്നു.
എന്നാൽ  ഏഴാം നൂറ്റാണ്ടോടെ ആ പ്രവിശ്യയിൽ നിന്ന് വേർപെടുത്തപ്പെട്ടു.
കിഴക്കിന്റെ കാതോലിക്കോസ് അവർക്കായി സ്വന്തമായി മെത്രാപ്പോലീത്തമാരെ നൽകിത്തുടങ്ങി.
1552ൽ കിഴക്കിന്റെ സഭയിൽ ഉണ്ടായ പിളർപ്പോടുകൂടി സഭയിലെ ഒരു വിഭാഗം കത്തോലിക്കാ സഭയുടെ സഭാസംസർഗ്ഗത്തിലും മാർപ്പാപ്പയുടെ അധികാരത്തിന് കീഴിലുമുള്ള കൽദായ കത്തോലിക്കാ സഭ രൂപീകരിച്ചു.
തുടർന്നുള്ള ദശകങ്ങളിൽ കൽദായ കത്തോലിക്കാ മെത്രാന്മാരും കേരളത്തിലെ സഭാംഗങ്ങളുടെ ആത്മീയ നേതാക്കന്മാരായി.
1555ൽ കൽദായ കത്തോലിക്കാ സഭയുടെ ഇന്ത്യയിലെ മെത്രാസനം അങ്കമാലി ആസ്ഥാനമായി മാർപ്പാപ്പയുടെ അംഗീകാരത്തോടെ പ്രവർത്തനമാരംഭിച്ചു.
എന്നാൽ 1599ൽ നടന്ന ഉദയംപേരൂർ സൂനഹദോസിന് ശേഷം കേരളത്തിലെ മാർത്തോമാ നസ്രാണികൾ റോമൻ ലത്തീൻ കത്തോലിക്കാ സഭയുടെ അധികാരത്തിന് കീഴിലാവുകയും അവരുടെ അങ്കമാലി അതിരൂപത നിർത്തലാക്കപ്പെടുകയും അതിന് പകരമായി പോർച്ചുഗീസ് പാദ്രുവാദോയുടെ കീഴിൽ അവർക്കായി ഒരു രൂപത സ്ഥാപിതമാവുകയും ചെയ്തു.
ഇതിനെതിരെ സുറിയാനി നസ്രാണി സമൂഹം നടത്തിയ ചെറുത്തുനിൽപ്പ് 1653ലെ കൂനൻ കുരിശ് സത്യത്തിൽ കലാശിച്ചു.
എന്നാൽ ഇതിനേത്തുടർന്ന് നസ്രാണികളുടെ ഇടയിൽ ഭിന്നതയുണ്ടായി.
ഒരുവിഭാഗം മാർപ്പാപ്പയുടെ കീഴിലും എന്നാൽ പോർച്ചുഗീസ് പദ്രുവാദോയിൽ നിന്ന് സ്വതന്ത്രമായും നിലകൊണ്ടു.
മറുവിഭാഗം അന്ത്യോക്യൻ സുറിയാനി ഓർത്തഡോക്സ് സഭയുമായി ബന്ധം സ്ഥാപിച്ചു.
അങ്ങനെ പഴയകൂറ്റുകാർ എന്നും പുത്തങ്കൂറ്റുകാർ എന്നും രണ്ട് വിഭാഗങ്ങളായി ഇവർ പിരിഞ്ഞു.
ഇതിൽ പഴയകൂറ്റുകാർ പൗരസ്ത്യ സുറിയാനി ആചാരാനുഷ്ഠാനങ്ങൾ നിലനിർത്താൻ ഉത്സുകരായിരുന്നു.
പൂർവ്വിക പൗരസ്ത്യ സുറിയാനി മെത്രാസനം പുനരുജ്ജീവിപ്പിക്കാനുള്ള ശ്രമങ്ങൾ കിഴക്കിന്റെ സഭയുടെ ഹൃദയഭൂമിയായ മെസപ്പൊട്ടാമിയയിൽ നിന്നും ഇന്ത്യയിലെ പഴയകൂറ്റുകാരുടെ ഇടയിൽ നിന്നും തുടർച്ചയായി നടന്നുകൊണ്ടിരുന്നു.
ഇതിൽ ഏറ്റവും സജീവമായത് കൽദായ കത്തോലിക്കാ സഭയായിരുന്നു.
എങ്കിലും ഈ ശ്രമങ്ങൾ ശാശ്വതമായി ഫലമണിഞ്ഞത് അസീറിയൻ പൗരസ്ത്യ സഭയുടെ കീഴിലുള്ള കൽദായ സുറിയാനി സഭയുടെ രൂപീകരണത്തോടെയാണ്.
ഇന്ത്യ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/India_(disambiguation)
ഔദ്യോഗികമായി റിപ്പബ്ലിക്ക് ഓഫ് ഇന്ത്യ ( ഭാരത ഗണരാജ്യം ) എന്ന് അറിയപ്പെടുന്ന ഇന്ത്യ , ദക്ഷിണേഷ്യയിലെ ഒരു രാജ്യമാണ്.
ഇന്ത്യ എന്ന പദം സന്ദർഭത്തിനനുസരിച്ച് താഴെ കൊടുത്തിരിക്കുന്ന വിഷയങ്ങളെ സൂചിപ്പിക്കുന്നു.
ഭൂമിശാസ്ത്രവും സംസ്കാരവും ഇന്ത്യൻ ഉപഭൂഖണ്ഡത്തെ മുഴുവനായും ഇൻഡീസ് , ഇന്ത്യൻ ഉപഭൂഖണ്ഡത്തെയും തെക്കുകിഴക്കനേഷ്യയെയും മുഴുവനായും സൂചിപ്പിക്കാൻ യൂറോപ്യൻ അധിനിവേശകർ ചരിത്രപരമായി ഉപയോഗിച്ചിരുന്നു.
ഇന്ത്യ എന്ന പദം ചരിത്രപരമായി സൂചിപ്പിക്കുന്നത്: ഭാരതഖണ്ഡം , പുരാണേതിഹാസങ്ങളിൽ പറയുന്ന അതിപ്രാചീന ഇന്ത്യ.
മഹാജനപദങ്ങൾ , ഇന്ത്യയിലെ പുരാതന സാമ്രാജ്യങ്ങളും റിപ്പബ്ലിക്കുകളും.
ഭാരതം , ആധുനിക ഇന്ത്യയെ വിശേഷിപ്പിക്കാൻ സാധാരണയായി പ്രയോഗിക്കുന്ന പേര്.
ഹിന്ദിയിൽ ഭാരത് എന്നാണ് പറയുന്നത്.
ഹിന്ദുസ്ഥാൻ , മദ്ധ്യകാലഘട്ടത്തിലെ ഇന്ത്യയെ സൂചിപ്പിക്കാൻ ഉപയോഗിച്ചിരുന്ന പേര്.
ഇപ്പോഴും ആധുനിക ഇന്ത്യയ്ക്ക് പകരമായി പലപ്പോഴും ഉപയോഗിക്കുന്നു.
ബ്രിട്ടീഷ് രാജ് , ഔദ്യോഗികമായി ബ്രിട്ടീഷ് ഇന്ത്യൻ സാമ്രാജ്യം എന്ന് അറിയപ്പെടുന്നു.
ഇന്ത്യൻ യൂണിയൻ (1947 - 1950), ഭരണഘടന സ്വീകരിക്കുന്നതിനു മുമ്പുള്ള റിപ്പബ്ലിക് ഓഫ് ഇന്ത്യ ഇന്ത്യ , പൗരസ്ത്യ സുറിയാനി സഭയുടെ ഒരു പുരാതന മെത്രാപ്പോലീത്തൻ പ്രവിശ്യ രാഷ്ട്രീയം ഇന്ത്യൻ നാഷണൽ ഡവലപ്പ്മെൻ്റൽ ഇൻക്ലൂസീവ് അലയൻസ് - ഇന്ത്യ (I.N.D.I.A) - ഇന്ത്യയിലെ ഒരു ദേശീയ തലത്തിലുള്ള രാഷ്ട്രീയ സഖ്യം.
ഇതു കൂടി കാണുക പാകിസ്താൻ , ബംഗ്ലാദേശ് എന്നിവ ചരിത്രപരമായി ഇന്ത്യയുടെ ഭാഗമായിരുന്നു.
(1947-ലെ ഇന്ത്യാവിഭജനം വരെ) ബർമ്മ / മ്യാന്മാർ , മുൻപ് ബ്രീട്ടിഷ് ഇന്ത്യയുടെ ഭാഗമായിരുന്നു.
ഇന്ത്യയുടെ പേരുകൾ ഇന്ത്യൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഇന്ത്യ-ശ്രീലങ്ക ടെസ്റ്റ് ക്രിക്കറ്റ്
ഇന്ത്യയും ശ്രീലങ്കയും തമ്മിലുള്ള ആദ്യ ടെസ്റ്റ് ക്രിക്കറ്റ് പരമ്പര 1982-83 ൽ ഇന്ത്യയിൽ വെച്ചാണ് നടന്നത്.1982ലാണ് ശ്രീലങ്കയ്ക്ക് ടെസ്റ്റ് ക്രിക്കറ്റ് അംഗത്വം ലഭിച്ചത്.
ശ്രീലങ്കയുടെ ആദ്യ ടെസ്റ്റ് പരമ്പര വിജയവും ഇന്ത്യയ്ക്കെതിരെ ആയിരുന്നു.1985ൽ സ്വന്തം നാട്ടിൽ വെച്ചായിരുന്നു അത്.
ഇതേ വരെ ഇന്ത്യയും ശ്രീലങ്കയും തമ്മിൽ 14 ടെസ്റ്റ് പരമ്പരകൾ നടന്നിട്ടുണ്ട്.
പരമ്പരകളിൽ 7 എണ്ണത്തിൽ ഇന്ത്യയും 3 എണ്ണത്തിൽ ശ്രീലങ്കയും ജയിച്ചപ്പോൾ 4 എണ്ണം സമനിലയിൽ കലാശിച്ചു.
ഇന്ത്യയിൽ നടന്ന 7 പരമ്പരകളിൽ 5 എണ്ണം ഇന്ത്യ ജയിച്ചപ്പോൾ 2 എണ്ണം സമനിലയിലായി.
ശ്രീലങ്കയിൽ നടന്ന 7 പരമ്പരകളിൽ 3 എണ്ണത്തിൽ ശ്രീലങ്കയും 2 എണ്ണത്തിൽ ഇന്ത്യയും വിജയിച്ചപ്പോൾ 2 എണ്ണം സമനിലയിലായി.
പരമ്പരകൾ പരമ്പര വർഷം ആതിഥേയ രാജ്യം ടെസ്റ്റുകൾ ഇന്ത്യ ശ്രീലങ്ക സമനില വിജയി ഇന്ത്യൻ നായകൻ ശ്രീലങ്കൻ നായകൻ പരമ്പരയിലെ കേമൻ 1 1982-83 ഇന്ത്യ 1 0 0 1 സമനില സുനിൽ ഗാവസ്കർ ബന്തുല വാർണപുര ദുലീപ് മെൻഡിസ് (കളിയിലെ കേമൻ) 2 1985 ശ്രീലങ്ക 3 0 1 2 ശ്രീലങ്ക കപിൽ ദേവ് ദുലീപ് മെൻഡിസ് 3 1986-87 ഇന്ത്യ 3 2 0 1 ഇന്ത്യ കപിൽ ദേവ് ദുലീപ് മെൻഡിസ് ദിലീപ് വെംഗ്സർകർ 4 1990-91 ഇന്ത്യ 1 1 0 0 ഇന്ത്യ മൊഹമ്മദ് അസ്‌ഹറുദ്ദീൻ അർജുന രണതുംഗ വെങ്കടപതി രാജു (കളിയിലെ കേമൻ) 5 1993 ശ്രീലങ്ക 3 1 0 2 ഇന്ത്യ മൊഹമ്മദ് അസ്‌ഹറുദ്ദീൻ അർജുന രണതുംഗ അരവിന്ദ ഡിസിൽവ, മനോജ് പ്രഭാകർ 6 1994 ഇന്ത്യ 3 3 0 0 ഇന്ത്യ മൊഹമ്മദ് അസ്‌ഹറുദ്ദീൻ അർജുന രണതുംഗ മൊഹമ്മദ് അസ്‌ഹറുദ്ദീൻ 7 1997 ശ്രീലങ്ക 2 0 0 2 സമനില സച്ചിൻ തെൻഡുൽക്കർ അർജുന രണതുംഗ സനത് ജയസൂര്യ 8 1997 ഇന്ത്യ 3 0 0 3 സമനില സച്ചിൻ തെൻഡുൽക്കർ അർജുന രണതുംഗ സൗരവ് ഗാംഗുലി 9 2001 ശ്രീലങ്ക 3 1 2 0 ശ്രീലങ്ക സൗരവ് ഗാംഗുലി സനത് ജയസൂര്യ മുത്തയ്യ മുരളീധരൻ 10 2005 ഇന്ത്യ 3 2 0 1 ഇന്ത്യ രാഹുൽ ദ്രാവിഡ് / വിരേന്ദർ സെവാഗ് മാർവൻ അട്ടപ്പട്ടു അനിൽ കുംബ്ലെ 11 2008 ശ്രീലങ്ക 3 1 2 0 ശ്രീലങ്ക അനിൽ കുംബ്ലെ മഹേല ജയവർദ്ധനെ അജന്ത മെൻഡിസ് 12 2009 ഇന്ത്യ 3 2 0 1 ഇന്ത്യ മഹേന്ദ്ര സിങ് ധോണി കുമാർ സംഗക്കാര വിരേന്ദർ സെവാഗ് 13 2010 ശ്രീലങ്ക 3 1 1 1 സമനില മഹേന്ദ്ര സിങ് ധോണി കുമാർ സംഗക്കാര വിരേന്ദർ സെവാഗ് 14 2015 ശ്രീലങ്ക 3 2 1 0 ഇന്ത്യ വിരാട് കോഹ്‌ലി ഏഞ്ചലോ മാത്യൂസ് രവിചന്ദ്രൻ അശ്വിൻ മത്സരഫലങ്ങളുടെ സംഗ്രഹം ആകെ ടെസ്റ്റുകൾ ഇന്ത്യ ജയിച്ചത് ശ്രീലങ്ക ജയിച്ചത് സമനില 37 16 7 14 ഇന്ത്യയിൽ ടെസ്റ്റുകൾ ഇന്ത്യ ജയിച്ചത് ശ്രീലങ്ക ജയിച്ചത് സമനില 17 10 0 7 ശ്രീലങ്കയിൽ ടെസ്റ്റുകൾ ഇന്ത്യ ജയിച്ചത് ശ്രീലങ്ക ജയിച്ചത് സമനില 20 6 7 7 അവലംബം ESPNCricInfo Statistics
ഇന്ത്യ-ബംഗ്ലാദേശ് ടെസ്റ്റ് ക്രിക്കറ്റ് പരമ്പരകൾ പരമ്പര വർഷം ആതിഥേയ രാജ്യം ടെസ്റ്റുകൾ ഇന്ത്യ ബംഗ്ലാദേശ് സമനില വിജയി ഇന്ത്യൻ നായകൻ ബംഗ്ലാദേശ് നായകൻ പരമ്പരയിലെ കേമൻ 1 2000-01 ബംഗ്ലാദേശ് 1 1 0 0 ഇന്ത്യ സൗരവ് ഗാംഗുലി നയിമുർ റഹ് മാൻ സുനിൽ ജോഷി (കളിയിലെ കേമൻ) 2 2004-05 ബംഗ്ലാദേശ് 2 2 0 0 ഇന്ത്യ സൗരവ് ഗാംഗുലി ഹബീബുൾ ബാഷർ ഇർഫാൻ പഠാൻ 3 2007 ബംഗ്ലാദേശ് 2 1 0 1 ഇന്ത്യ രാഹുൽ ദ്രാവിഡ് ഹബീബുൾ ബാഷർ സച്ചിൻ തെൻഡുൽക്കർ 4 2009-10 ബംഗ്ലാദേശ് 2 2 0 0 ഇന്ത്യ വിരേന്ദർ സെവാഗ് / മഹേന്ദ്ര സിങ് ധോണി ഷക്കീബ് അൽ ഹസൻ സഹീർ ഖാൻ 5 2015 ബംഗ്ലാദേശ് 1 0 0 1 സമനില വിരാട് കോഹ്‌ലി മുഷ്ഫിക്വർ റഹിം ശിഖർ ധവൻ (കളിയിലെ കേമൻ) മത്സരഫലങ്ങളുടെ സംഗ്രഹം ടെസ്റ്റുകൾ ഇന്ത്യ ജയിച്ചത് ബംഗ്ലാദേശ് ജയിച്ചത് സമനില 8 6 0 2 അവലംബം ESPNCricInfo Statistics
ഇന്ത്യ-ചൈന യുദ്ധം ഇംഗ്ലീഷ് വിലാസം https://ml.wikipedia.org/wiki/India-China_War
ഇന്ത്യയും ചൈനയും തമ്മിൽ 1962 ൽ നടന്ന അതിർത്തി തർക്കത്തെ തുടർന്നുള്ള യുദ്ധമാണ് ഇന്ത്യ-ചൈന യുദ്ധം (Hindi: भारत-चीन युद्ध Bhārat-Chīn Yuddh)(simplified Chinese: 中印边境战争; traditional Chinese: 中印邊境戰爭; pinyin: Zhōng-Yìn Biānjìng Zhànzhēng).
ഹിമാലയൻ അതിർത്തി തർക്കമാണ് ഈ യുദ്ധത്തിന് പ്രധാന കാരണം.
ഇന്ത്യ ദലൈലാമക്ക് അഭയം നൽകിയതും യുദ്ധത്തിന് കാരണമായി പറയപ്പെടുന്നു.
1962 ഒക്ടോബർ 20- ന് തുടങ്ങിയ യുദ്ധം നവംബർ 21ന് ചൈന വെടിനിർത്തൽ പ്രഖ്യാപിച്ചതോടെ അവസാനിച്ചു.
അതിനോടൊപ്പം ചൈന തർക്കപ്രദേശത്ത് നടത്തിയ മുന്നേറ്റത്തിൽ നിന്നും പിന്മാറാനും തയ്യാറായി.
അവലംബം 1 2 Webster's Encyclopedic Unabridged Dictionary of the English language: Chronology of Major Dates in History, page 1686.
Dilithium Press Ltd., 1989 ↑ ↑ H.A.S.C. by United States.
House Committee on Armed Services — 1999, p. 62 ↑ War at the Top of the World: The Struggle for Afghanistan, Kashmir, and Tibet by Eric S. Margolis, p. 234.
1 2 3 4 5 6 The US Army Archived 2012-02-05 at the Wayback Machine .
says Indian wounded were 1,047 and attributes it to Indian Defence Ministry's 1965 report, but this report also included a lower estimate of killed.
ഇന്ത്യ-ദക്ഷിണാഫ്രിക്ക ടെസ്റ്റ് ക്രിക്കറ്റ്
ഇന്ത്യയും ദക്ഷിണാഫ്രിയ്ക്കയും തമ്മിലുള്ള ആദ്യ ടെസ്റ്റ് ക്രിക്കറ്റ്  പരമ്പര 1992-93 ൽ  ദക്ഷിണാഫ്രിയ്ക്കയിൽ വെച്ച് നടന്നു.
ഇതേ വരെ ഇന്ത്യയും ദക്ഷിണാഫ്രിയ്ക്കയും തമ്മിൽ 11 ടെസ്റ്റ് പരമ്പരകൾ നടന്നിട്ടുണ്ട് .
പരമ്പരകളിൽ 6 എണ്ണത്തിൽ ദക്ഷിണാഫ്രിയ്ക്കയും 2 എണ്ണത്തിൽ ഇന്ത്യയും ജയിച്ചപ്പോൾ 3 എണ്ണം സമനിലയിൽ അവസാനിച്ചു.
ഇന്ത്യയിൽ നടന്ന 5 പരമ്പരകളിൽ 2 എണ്ണം ഇന്ത്യയും 1 എണ്ണം ദക്ഷിണാഫ്രിയ്ക്കയും ജയിച്ചപ്പോൾ 2 എണ്ണം സമനിലയിലായി.
ദക്ഷിണാഫ്രിയ്ക്കയിൽ നടന്ന 6 പരമ്പരകളിൽ 5 എണ്ണം ദക്ഷിണാഫ്രിയ്ക്ക ജയിച്ചപ്പോൾ 1 എണ്ണം സമനിലയിലായി.
പരമ്പരകൾ പരമ്പര വർഷം ആതിഥേയ രാജ്യം ടെസ്റ്റുകൾ ഇന്ത്യ ദക്ഷിണാഫ്രിക്ക സമനില വിജയി ഇന്ത്യൻ നായകൻ ദക്ഷിണാഫ്രിക്കൻ നായകൻ പരമ്പരയിലെ കേമൻ 1 1992-93 ദക്ഷിണാഫ്രിക്ക 4 0 1 3 ദക്ഷിണാഫ്രിക്ക മൊഹമ്മദ് അസ്‌ഹറുദ്ദീൻ കെപ്ലർ വെസ്സൽസ് അലൻ ഡൊണാൾഡ് 2 1996 ഇന്ത്യ 3 2 1 0 ദക്ഷിണാഫ്രിക്ക സച്ചിൻ തെൻഡുൽക്കർ ഹാൻസി ക്രോണിയ മൊഹമ്മദ് അസ്‌ഹറുദ്ദീൻ 3 1996-97 ദക്ഷിണാഫ്രിക്ക 3 0 2 1 ദക്ഷിണാഫ്രിക്ക സച്ചിൻ തെൻഡുൽക്കർ ഹാൻസി ക്രോണിയ അലൻ ഡൊണാൾഡ് അവലംബം ESPNCricInfo Statistics
ഇന്ത്യ-ആസിയാൻ സ്വതന്ത്രവ്യാപാരക്കരാർ ഇംഗ്ലീഷ് വിലാസം https://ml.wikipedia.org/wiki/Indo-Asean_trade_treaty
ഇന്ത്യയും ആസിയാൻ രാജ്യങ്ങളുമായി നികുതി രഹിത സ്വതന്ത്ര വ്യാപാരം നടത്തുന്നതിനായി ഒപ്പുവച്ച കരാരാണ് ഇന്ത്യ-ആസിയാൻ സ്വതന്ത്ര വ്യാപാര കരാർ ‍ .
തെക്ക്-കിഴക്കൻ ഏഷ്യയിൽ സ്ഥിതി ചെയ്യുന്ന 10 രാജ്യങ്ങളുടെ സാമ്പത്തിക സംഘടനയാണ് ആസിയാൻ എന്ന ചുരുക്കപ്പേരിലറിയപ്പെടുന്ന അസോസിയേഷൻ ഓഫ് സൗത്ത്ഈസ്റ്റ് ഏഷ്യൻ നേഷൻസ്.
1967 ഓഗസ്റ്റ് 8 -ന് ഇന്തോനേഷ്യ , മലേഷ്യ , ഫിലിപ്പൈൻസ് , സിംഗപ്പൂർ , തായ്‌ലന്റ് എന്നീ രാജ്യങ്ങൾ ചേർന്നാണ് ഈ സംഘടന രൂപവത്കരിച്ചത്.
പിന്നീട് ബ്രൂണെയ് , ബർമ (മ്യാൻ‌മാർ) , കംബോഡിയ , ലാവോസ് , വിയറ്റ്നാം എന്നീ രാജ്യങ്ങളും ഇതിൽ അംഗങ്ങളായി കരാറിന്റെ ലക്ഷ്യം
ഇന്ത്യയും ആസിയാൻ രാജ്യങ്ങളുമായി ഉള്ള വ്യാപാരത്തിൽ`കയറ്റ്` ഇറക്കുമതി നിരക്കുകൾ` കുറച്ച് പൂജ്യത്തിലെത്തിക്കുക എന്നതാണ് കരാറിന്റെ ലക്ഷ്യം.
2010 ജനുവരി ഒന്നിന് കരാർ പ്രാബല്യത്തിലെത്തും.
1993 ലാണ് കരാറിന്റെ പ്രാരംഭ നടപടികൾ ആരംഭിച്ചത്.
2003 ൽ എ ബി വാജ്പേയ് കരട് കരാറിൽ ഒപ്പിട്ടു.
ഇത് ഒരു വ്യാപാര കരാർ മാത്രമല്ല സങ്കീർണ്ണമായ ഒരു സാമ്പത്തിക കരാർ കൂടിയാണ്.
ചരക്ക് വ്യാപാരത്തിന് പുറമേ സേവനം, മൂലധനം, സാങ്കേതിക വിദ്യ, വിജ്ഞാനം എന്നീ മേഖലകളിലും സ്വതന്ത്ര വ്യാപാര സിദ്ധാന്തം നടപ്പിൽ വരുത്താൻ കരാറിനാകും.
കാർഷികോൽപന്നങ്ങളുടെ അനിയന്ത്രിതമായ ഇറക്കുമതി ഉണ്ടാകുമെന്ന ആശങ്കയിൽ കേരളത്തിൽ ഇടതുപക്ഷ പാർട്ടികളുടെ എതിർപ്പിന` കരാർ കാരണമായിട്ടുണ്ട്.
ഉല്പന്നങ്ങളും ലിസ്റ്റുകളും
ആകെ 12169 ഉല്പന്നങ്ങളാണ് കരാറിൽ ഉൾപ്പെട്ടിരിക്കുന്നത്.
ഇവയെ സാധാരണ പട്ടിക, സ്പെഷ്യൽ ലിസ്റ്റ്, എക്സ്ക്ലൂഷൻ ലിസ്റ്റ്, സെൻസിറ്റീവ് ലിസ്റ്റ്, ഹൈലി സെൻസിറ്റീവ് ലിസ്റ്റ് എന്നിങ്ങനെ തരംതിരിച്ചിരിക്കുന്നു.
എക്സ്ക്ലൂഷൻ ലിസ്റ്റ് ആണ് നെഗറ്റീവ് ലിസ്റ്റ് എന്നറിയപ്പെടുന്നത്.
ഇതിൽ 489 ഉല്പന്നങ്ങളാണ് ഉൾപ്പെട്ടിരിക്കുന്നത്.
ഇവയിൽ ഉൾപ്പെട്ടിരിക്കുന്ന ഉല്പന്നങ്ങൾക്ക് ഇപ്പോഴുള്ള ഇറക്കുമതി നികുതി നിരക്കുകൾ നിലനിൽക്കും.
ഹൈലി സെൻസിറ്റീവ് ലിസ്റ്റിലാണ് കേരളത്തിലെ പ്രധാന വിളകളായ ഏലം , കാപ്പി , കുരുമുളക് , തേയില എന്നിവ ഉൾപ്പെട്ടിരിക്കുന്നത്.
ഇവയ്ക്ക് 10 വർഷത്തിനു ശേഷം ഇപ്പോഴുള്ള ഇറക്കുമതി നികുതി നിരക്കുകൾ പകുതിയിൽ താഴെയായി കുറയും.
ഇതോടെ ഇവയുടെ ഇറക്കുമതി അനിയന്ത്രിതമായി കൂടുന്നതോടെ കേരളത്തിന്റെ  പ്രധാന വിളകളായ കാപ്പി, കുരുമുളക്, തേയില എന്നിവയ്ക്ക് വിലയിടിവ് സംഭവിക്കുമെന്ന് കരുതപ്പെടുന്നു.
കേരളത്തിലെ ചില ചരക്കുകളുടെ കയറ്റുമതി കുത്തനെ ഇടിയുന്നതിനും കരാർ ഇടയാക്കുമെന്ന് എതിർക്കുന്നവർ പറയുന്നു.
കൂടാതെ മത്സ്യോല്പന്നങ്ങളുടെ ഇറക്കുമതിക്കും പാമോയില് ‍, സിന്തറ്റിക് റബ്ബർ തുടങ്ങിയവയുടെ ഇറക്കുമതിക്കും കരാർ അനുമതി നൽകുന്നു.
കേരളത്തിനുള്ള ഭീഷണി ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
സ്വതന്ത്ര വ്യാപാരമാകുമ്പോൾ ആഭ്യന്തര വിപണിയിൽ തന്നെ കേരളത്തിലെ കാർഷികോല്പന്നങ്ങൾക്ക് ഇന്തോനേഷ്യ, വിയറ്റ്നാം, കമ്പോഡിയ മുതലായ രാജ്യങ്ങളുടെ കാർഷികോല്പന്നങ്ങളുമായി മത്സരിക്കേണ്ടി വരും.
കേരളത്തോട് സമാനമായ കാലാവസ്തയും ഭൂപ്രക്രുതിയുമാണ് ആസിയാൻരാജ്യങ്ങളിലും..
ഉൽപാദന ക്ഷമത കൂടുതലാണ് എന്നതും ഉൽപാദന ചെലവ് കുറവാണ് എന്നതും ആസിയാൻ രാജ്യങ്ങൾക്ക് ഗുണമാകും.
കേരളത്തിൽ ഒരു ഹെക്ടറിൽ നിന്നും 320 കിലോഗ്രാം മുതൽ 400 കിലോഗ്രാം വരെ കുരുമുളക് ഉല്പാദിപ്പിക്കുമ്പോൾ വിയറ്റ്നാം ഒരു ഹെക്ടറിൽ നിന്നും 1200 കിലോഗ്രാമും  ഇന്തോനേഷ്യ ഒരു ഹെക്ടറിൽ നിന്നും 1800 കിലോഗ്രാമും  ഉല്പാദിപ്പിക്കുന്നു.
അതിനാൽ വില കുറച്ച് വിറ്റഴിക്കാൻ ഈ രാജ്യങ്ങൾക്ക് സാധിക്കും.
കയറ്റുമതിയിലും ഒന്നാമത് നിൽക്കുന്ന രാജ്യം ഇന്തോനേഷ്യയാണ്.
ഇന്ത്യയുടെ കുരുമുളക്  കയറ്റുമതിയിൽ 88 ശതമാനം കയ്യാളുന്ന കേരളത്തെ ഇതു പ്രതികൂലമായി ബാധിക്കും.
കേരളം വിദേശ അധിനിവേശ കാലഘട്ടത്തിന് മുപ് തന്നെ നാണ്യവിളകൾക്ക്, പ്രത്യേകിച്ച് സുഗന്ധവ്യഞ്ജനങ്ങൾക്ക് പേരുകേട്ടതാണ്.
ചരിത്രാതീത കാലം മുതൽ തന്നെ പല സുഗന്ധവ്യഞ്ജനങ്ങളും കേരളത്തിൽ കൃഷി ചെയ്തിരുന്നു എന്നതിന് തെളിവുകളുണ്ട്.
ഈ സുഗന്ധ വ്യഞ്ജനങ്ങൾ പണ്ട് കാലങ്ങളിൽ ഈജിപ്തിൽ നിന്ന് പോലും വന്ന് വാങ്ങിയിരുന്നു.
ബ്രിട്ടിഷ് അധിവേശകാലത്ത് റബ്ബറും ഒരു വിളയായി കേരളത്തിൽ കൃഷി ചെയ്ത് തുടങ്ങി.
ഇതുകൊണ്ടെല്ലാം തന്നെ കേരളത്തിന്റെ സമ്പദ്‌വ്യവസ്ഥ പണ്ട് മുതൽ തന്നെ ഈ നാണ്യവിളകളിൽ അടിസ്ഥാനമാക്കിയതായിരുന്നു.
ആസിയാൻ രാജ്യങ്ങളിൽ പലതും കേരളം പോലെ സുഗന്ധവ്യഞ്ജനങ്ങളും മറ്റ് നാണ്യവിളകളും ഉത്പാദിപ്പിക്കുന്നവയാണ്.
ഈ രാജ്യങ്ങളിലെ കൂടിയ ഉത്പാദനശേഷിയും കുറഞ്ഞ ഉത്പാദനചെലവും മൂലം നികുതിയില്ലെങ്കിൽ കേരളത്തിലെ ഉത്പന്നങ്ങളുടെ വിലയിൽ കുറഞ്ഞ വിലയിൽ ലഭ്യമാകും.
ഇത് തന്നെയാണ് കേരളത്തിലെ കർഷകർ ഭയക്കുന്നതും.
മത്സ്യോല്പന്നങ്ങളുടെ ഇറക്കുമതിയും പാമോയിൽ, സിന്തറ്റിക് റബ്ബർ തുടങ്ങിയവയുടെ ഇറക്കുമതിയും കേരളത്തിനു ദോഷകരമാണ്.
ഏലത്തിനു കരാർ മൂലം പൊതുവെ ഭീഷണിയില്ല.
എന്നാൽ ആസിയാൻ രാജ്യങ്ങൾ മറ്റ് രാജ്യങ്ങളിൽ നിന്നുള്ള ഉല്പന്നങ്ങൾ ഇന്ത്യയിലേക്ക് കടന്നുവരാനുള്ള പ്രവേശന മാർഗ്ഗമായി ഉപയോഗപ്പെടുത്തുന്നതിലൂടെ ഏലത്തിനും മറ്റ് കാർഷികോല്പന്നങ്ങൾക്കും കരാർ തിരിച്ചടിയാകുമെന്ന് വിലയിരുത്തപ്പെടുന്നു.
എന്നാൽ ഇതേ രീതിയിൽ ഇന്ത്യയുമായി അടുത്ത കാലത്ത് ഒപ്പിട്ട സ്വതന്ത്രവ്യാപാരകരാർ വളരെയധികം വിമർശനങ്ങൾ നേരിട്ടെങ്കിലും രണ്ടായിരത്തിപ്പത്തോടെ പ്രാബല്യത്തിൽ വരും .
എന്നാൽ ഈ കരാർ ഒപ്പിട്ടുകഴിഞ്ഞതിനാൽ അവയെക്കുറിച്ച് ചിന്തിച്ചിട്ട് കാര്യമുണ്ടാവില്ല.
കരാർ മൂലമുള്ള ലാഭം
കരാർ മൂലം ആസിയാൻ സമൂഹത്തിലെ ഓരോ രാജ്യങ്ങൾക്കും ഇന്ത്യക്കും ലഭിക്കുന്ന ലാഭം പല തട്ടിലാണ്.
മലേഷ്യയുടെ 71 ശതമാനം ഉൽപന്നങ്ങൾക്ക് 2013 ഓടെ തീരുവകളില്ലാതെ ഇന്ത്യൻ വിപണിയിൽ കയറാൻ കഴിയും.
ഇന്ത്യക്കു സേവന നിക്ഷേപ മേഖലയിലാണ് മെച്ചമുണ്ടാകുന്നത്.
എന്നാൽ ഇത് ഇന്ത്യൻ വൻകിട കുത്തക കമ്പനികൾക്കു മാത്രമേ ഗുണം ചെയ്യൂ എന്നാണ് കരാറിനെ എതിർക്കുന്നവർ പറയുന്നത്.
ഇന്ത്യയുടെ പ്രധാന വിപണി അമേരിക്ക , യൂറോപ്പ് , ജപ്പാൻ തുടങ്ങിയവയാണ്.
സാമ്പത്തിക മാന്ദ്യത്തെത്തുടർന്ന് ഈ വിപണികളെല്ലാം തകർച്ചയിലാണ്.
ഇതോടെ പുതിയ വിപണികൾ കണ്ടെത്തേണ്ടിയിരിക്കുന്നു.
ഏതെങ്കിലും ഉല്പന്നത്തിന്റെ ഇറക്കുമതി പ്രതിസന്ധി ഉണ്ടാക്കിയാൽ 4 വർഷത്തേക്ക് ആ ഉല്പന്നത്തിന്റെ ഇറക്കുമതി നിയന്ത്രിക്കാൻ കരാറിൽ വ്യവസ്തയുണ്ട്.
കൂടാതെ ആന്റി ഡംപിങ് ഡ്യൂട്ടി, സേഫ് ഗാർഡ് ഡ്യൂട്ടി എന്നിവ ചുമത്തി ഇറക്കുമതി നികുതി വർദ്ധിപ്പിക്കാം.
കൂടാതെ ഒരു വർഷം മുൻകൂട്ടി നോട്ടീസ് നൽകി കരാറിൽ നിന്നും പിന്മാറാം.
ആസിയാൻ അവലംബം ജനയുഗം ഓണപ്പതിപ്പ് 2009  പേജ്- 57-63 ലേഖനങ്ങൾ: വെളിയം ഭാർഗവൻ, പിണറായി വിജയൻ, ഉമ്മൻ ചാണ്ടി, പ്രൊഫ. കെ. രാമചന്ദ്രൻ നായർ.
ഇന്തോളജി ഇംഗ്ലീഷ് വിലാസം https://ml.wikipedia.org/wiki/Indology
ഇന്ത്യൻ ഉപഭൂഖണ്ഡത്തിലെ (ഇപ്പോഴത്തെ ഇന്ത്യ , പാകിസ്താൻ , ബംഗ്ലാദേശ് , ശ്രീലങ്ക , നേപ്പാൾ തുടങ്ങിയ രാജ്യങ്ങൾ) ചരിത്രം, സംസ്കാരം, ഭാഷകൾ, സാഹിത്യം എന്നിവയെക്കുറിച്ചുള്ള പഠനത്തെയാണു് ഇന്തോളജി (Indology) (ഇന്ത്യാപഠനം)  എന്നു വിളിക്കുന്നത്.
ചരിത്രം , മതം , ഭാഷ , രാഷ്ട്രതന്ത്രം , തത്വചിന്ത , സാഹിത്യം , ശാസ്ത്രങ്ങൾ എന്നിവ ഇന്തോളജിയുടെ പരിധിയിൽ വരുന്നു.
ഇൻഡോളജിസ്റ്റുകളെന്നറിയപ്പെടുന്ന ചില  പാശ്ചാത്യ പണ്ഡിതരാണിതിന് തുടക്കം കുറിച്ചത്.
ഇത്തരമൊരു പഠനം ആരംഭിക്കുന്നതു വരെ ഇന്ത്യയുടെ പ്രാചീന ചരിത്രത്തെ സംബന്ധിച്ച അറിവ് കച്ചവടക്കാരുടെയും മിഷനറിമാരുടെയും വിവരണങ്ങളിൽ നിന്ന് മാത്രമായിരുന്നു.
ഇന്ത്യയെക്കുറിച്ചുള്ള പഠനം ഗ്രീക്ക് ലാറ്റിൻ ഭാഷകളിലൊതുങ്ങി നിന്നു.
ഇന്ത്യയുടെ പടിഞ്ഞാറൻ തീരദേശങ്ങളിൽ പ്രവർത്തിച്ചിരുന്ന ക്രൈസ്തവ മിഷനറിമാരാണിതിന് തുടക്കം കുറിച്ചത്.
ഇന്ത്യയെക്കുറിച്ചുള്ള പഠനത്തിന്റെ ആരംഭം മെഗസ്തനീസിന്റെ (ca. 350–290 BC) കാലം മുതല്ക്കാണെന്നു് കരുതപ്പെടുന്നു.
മൌര്യരാജവംശസ്ഥാപകനായ ചന്ദ്രഗുപ്തമൌര്യന്റെ രാജസഭയിലെ ഗ്രീസ് പ്രതിപുരുഷനായിരുന്നു മെഗസ്തനീസ്.
ഇന്ത്യയിലെ തന്റെ ജീവിതത്തെ അടിസ്ഥാനമാക്കി മെഗസ്തനീസ് നാലു വാല്യങ്ങളിലായി എഴുതിയ ഇൻഡിക്ക എന്ന പഠനഗ്രന്ഥത്തിന്റെ ചില ഭാഗങ്ങൾ ഇപ്പോഴും ലഭ്യമാണു്.
കച്ചവടത്തിനും മതപ്രചരണത്തിനും രാഷ്ട്രീയാധികാരത്തിനുമായി ഇന്ത്യയിലെത്തിയ പാശ്ചാത്യർ ഇന്ത്യയെ കുറിച്ച് ശാസ്ത്രീയമായി പഠിക്കാൻ ആരംഭിച്ചതു് ഇന്തോളജിയ്ക്കു് ആക്കം കൂട്ടി.
വ്യക്തികളും സംഭാവനകളും
ഇംഗ്ലീഷുകാരനായ വില്ല്യം ജോൺസ് (1746-94) മനുസ്മൃതി , ശാകുന്തളം തുടങ്ങിയ കൃതികൾ തർജ്ജമ ചെയ്തു.
ജർമ്മൻ പണ്ഡിതനായ മാക്സ് മുള്ളർ (1823-1900) സംസ്കൃത വ്യാകരണം രചിക്കുകയും ഗീതോപദേശം , മേഘദൂതം , ഋഗ്വേദം എന്നിവ വിവർത്തനം ചെയ്യുകയുമുണ്ടായി.
ഇംഗ്ലീഷുകാരനായ എഡ്വിൻ അർനോൾഡ് ഭഗവദ് ഗീതയും ഗീതാഗോവിന്ദവും പരിഭാഷപ്പെടുത്തുകയും ശ്രീബുദ്ധനെ കുറിച്ച് 'ലൈറ്റ് ഓഫ് ഏഷ്യ' എന്ന പേരിൽ കാവ്യം രചിക്കുകയും ചെയ്തു.
ഹെർമൻ ഗുണ്ടർട്ട് , ഡോ. റവ.
റോബർട്ട് കൾഡ് വെൽ, കിറ്റിൽ തുടങ്ങിയ മിഷനറിമാർ ദ്രാവിഡ ഭാഷകൾക്ക് നൽകിയ സംഭാവനകളും ഇന്തോളജിയുടെ ഭാഗമാണ്.
ഹാൻസ്ലെഡൻ  - യൂറോപ്യൻ ഭാഷയിൽ ആദ്യ സംസ്കൃത വ്യാകരണം കാർപ്രിക്രൈൽ         - കൊങ്കണി ഭാഷയുടെ വ്യാകരണം ലാറ്റിൻ ഭാഷയിൽ തയ്യാറാക്കി ഫാ.
കൊയുദ്യ            - സംസ്കൃതഭാഷയും യൂറോപ്യൻ ഭാഷയും തമ്മിലുള്ള ബന്ധം തിരിച്ചറിഞ്ഞു ഫ്രാൻസിസ് ഗ്ലാഡ്വിൻ - അയ്നി അക്ബരിയുടെ സംക്ഷിപ്ത പതിപ്പ് പ്രസിദ്ധീകരിച്ചു നഥാനിയൽ ഹാൽഹെഡ് - മനുസ്മൃതി ഇംഗ്ലീഷിലേക്ക് വിവർത്തനം   ചെയ്തു.
ജെയിംസ് പ്രിൻസെപ്പ് - അശോക ലിഖിതങ്ങൾ വായിച്ചു മാക്സ് മുള്ളർ - പൗരസ്ത്യ ദേശത്തെ പുരാതന ഗ്രന്ഥങ്ങൾ പ്രസിദ്ധീകരിച്ചു സർ വില്ല്യം ജോൺസ് - റോയൽ ഏഷ്യാറ്റിക് സൊസൈറ്റി സ്ഥാപനം അഭിജ്ഞാനശാകുന്തളം , ഗീതാഗോവിന്ദം , മനുസ്മൃതി  എന്നിവ ഇംഗ്ലീഷിലേക്ക് വിവർത്തനം ചെയ്തു.
അവലംബം 1 2 Bosworth, A. B.: "The Historical Setting of Megasthenes' Indica", Classical Philology , Vol.
91, No. 2.
(1996), pp. 113–127 ↑ ഹിസ്റ്ററി ഹയർസെക്കന്ററി കോഴ്സ് ബുക്ക്, (പതിനൊന്നാം തരം)എസ് ഇ ആർ ടി പേജ് .9,10,11
കഗോഷിമ കാസിൽ ഇംഗ്ലീഷ് വിലാസം https://ml.wikipedia.org/wiki/Kagoshima_Castle
കഗോഷിമ പ്രിഫെക്ചറിലെ കഗോഷിമയിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് കഗോഷിമ കാസിൽ (鹿児島城, Kagoshima-jō), സുറുമാരു കാസിൽ എന്നും അറിയപ്പെടുന്നു.
ചരിത്രം Water moat and stone wall of Kagoshima Castle
എഡോ കാലഘട്ടത്തിൻറെ തുടക്കത്തിൽ  ഷിമാസു വംശത്തിന്റെ തലവനും സത്സുമ പ്രദേശത്തെ ആദ്യത്തെ ഡെയ്മിയുമായ മാറ്റ്സുദൈറ ഇഹിസയാണ് 1601-ൽ കഗോഷിമ കാസിൽ നിർമ്മിച്ചത്.
അതിന്  ഒരു വർഷം മുമ്പ്, ഇഹിസയുടെ പിതാവ്,   ഷിമാസു യോഷിഹിറോയെ   ടോകുഗാവ ഇയാസു എന്ന പടത്തലവൻ   സെക്കിഗഹാര യുദ്ധത്തിൽ പരാജയപ്പെടുത്തിയിരുന്നു.
ടോകുഗാവക്കെതിരായി സംഘടിച്ച  പശ്ചിമസഖ്യത്തിലെ അംഗമായിരുന്നു ഷിമാസു യോഷിഹിറോ.
ഈ  പരാജയത്തിന് തൊട്ടുപിന്നാലെ, ഇയാസുവുമായുള്ള കടുത്ത രാഷ്ട്രീയ പിരിമുറുക്കം നിലനിൽക്കേയാണ്  കോട്ട നിർമ്മിക്കപ്പെട്ടത്.
ജപ്പാനിലെ ഏറ്റവും സമ്പന്നമായ  പ്രദേശങ്ങളിലൊന്നായ കഗോഷിമയിലെ  കോട്ട  താരതമ്യേന വളരെ  ചെറിയ തോതിലുള്ളതും ഗുണനിലവാരമില്ലാത്തതുമാണെന്ന  വസ്തുത  ശ്രദ്ധേയമാണ്.
വളരെ വലിയ ഒരു കോട്ട ഉണ്ടാക്കിയാൽ  അത്  തങ്ങളുടെ  അധീനതയിലുള്ള പ്രദേശത്തെ   ആക്രമിക്കാൻ ടോക്കുഗാവയ്ക്ക് ഒരു ഒഴികഴിവ് നൽകുമെന്ന് ഷിമാസു ഭയപ്പെട്ടിരുന്നുവെന്ന് പറയപ്പെടുന്നു.
1874-ൽ ഒരു തീപിടിത്തത്തിൽ നശിച്ച കഗോഷിമ കാസിൽ പുനർനിർമിക്കപ്പെട്ടില്ല.
ഇപ്പോൾ കോട്ടയുടെ കിടങ്ങുകളുടേയും  കൽഭിത്തികളുടേയും  അവശിഷ്ടങ്ങൾ മാത്രമാണുള്ളത്.
ഒട്ടേമോൻ ഗേറ്റ് 2018-ൽ പുനർനിർമ്മിച്ചു.
ചരിത്രാവശിഷ്ടങ്ങളുടെ മ്യൂസിയം ( റെയ്‌മൈകാൻ, കഗോഷിമ പ്രിഫെക്ചറൽ സെന്റർ ഫോർ ഹിസ്റ്റോറിക്കൽ മെറ്റീരിയൽ)  ആണ്  ഇവിടെ ഇപ്പോഴുള്ളത്.
1601-ൽ ആരംഭിച്ച കഗോഷിമ കാസിൽ പൂർത്തിയാക്കാൻ 10 വർഷമെടുത്തു.
മലയുടെ അടിവാരത്ത് ഹോൺമാരു, നിനോമാരു ബെയ്‌ലികൾ മാത്രമുള്ള ലേഔട്ട് വളരെ ലളിതമാണ്.
കൊട്ടാരത്തിനും സർക്കാർ ഓഫീസുകൾക്കും ഉള്ള ഗേറ്റ് മാത്രമേ കോട്ടയ്ക്കുണ്ടായിരുന്നുള്ളൂ, എന്നാൽ യാഗുരയോ പ്രധാന കീപ്പുകളോ ഇല്ല.
ലളിതമായ രൂപകൽപ്പനയും കുറച്ച് ഘടനകളും ഫണ്ടിന്റെ അഭാവവും പരിമിതമായ വിഭവങ്ങൾ എങ്ങനെ ചെലവഴിക്കണം എന്നതിനെച്ചൊല്ലി കോട്ട പണിയുന്നതിന് എതിരായിരുന്ന ഇഹിസയും അദ്ദേഹത്തിന്റെ പിതാവും തമ്മിലുള്ള അഭിപ്രായവ്യത്യാസവും മൂലമാകാം.
ഷിമാസുവിന്റെ 12 തലമുറകൾ കഗോഷിമ കോട്ട 1873-ൽ നിർത്തലാക്കുന്നതുവരെ ഭരിച്ചു.
കോട്ടയുടെ മൈതാനത്ത് ഇന്ന് കഗോഷിമ ഹിസ്റ്ററി മ്യൂസിയം ഉണ്ട്.
നഗരത്തിന് അഭിമുഖമായി കുന്നിൻ മുകളിലാണ് കഗോഷിമ കാസിൽ സ്ഥിതി ചെയ്യുന്നത്.
1600-കളിൽ ഷിമാസു ഇഹിസ നിർമ്മിച്ച ഈ ജാപ്പനീസ് കോട്ട ചെറുതും ലളിതമായ ഘടനയുള്ളതുമാണ്.
സുറുമാരു കാസിൽ എന്നും അറിയപ്പെടുന്ന ഈ സ്ഥലം സന്ദർശിക്കുന്നത് കഗോഷിമയിലെ രസകരമായ കാര്യങ്ങളിൽ ഒന്നാണ്.
1873-ലെ തീപിടിത്തത്തിൽ കോട്ടയുടെ ഭൂരിഭാഗവും തകർന്നു.
തെക്ക് കിഴക്കൻ ക്യൂഷുവിലെ കഗോഷിമ നഗരത്തിലും കഗോഷിമ പ്രിഫെക്ചറിലും മികച്ച ചില മ്യൂസിയങ്ങളും ആർട്ട് ഗാലറികളും ഉണ്ട്.
ജാപ്പനീസ് ചരിത്രത്തിലെ എഡോ കാലഘട്ടത്തിന്റെ അവസാന ഘട്ടങ്ങളിൽ സത്സുമയുടെയും ചോഷുവിന്റെയും (ഇന്നത്തെ യമാഗുച്ചി പ്രിഫെക്ചർ) സഖ്യം ടോകുഗാവ ഭരണകൂടത്തെ അട്ടിമറിക്കാൻ സഹായിച്ചപ്പോൾ സത്സുമ പ്രവിശ്യയെന്ന നിലയിൽ കഗോഷിമയുടെ സജീവമായ ഇടപെടലിനെ ഈ സാംസ്കാരിക സമൃദ്ധി പ്രതിഫലിപ്പിക്കുന്നു.
ആദ്യകാല മെയ്ജി വർഷങ്ങളിലെ വ്യവസായവൽക്കരണം, പാശ്ചാത്യവൽക്കരണം, വാണിജ്യവൽക്കരണം എന്നിവയിൽ കഗോഷിമയ്ക്കും പങ്കുണ്ട്.
1877-ലെ സത്സുമ കലാപത്തിൽ അസംതൃപ്തരും നിരാശരുമായ സമുറായികളുടെ ഒരു സൈന്യത്തിന്റെ തലവനായി മൈജി ഭരണാധികാരികളോട് വിമുഖതയോടെ സായുധ എതിർപ്പിൽ സ്വയം കണ്ടെത്തിയ സൈഗോ തകമോറിയുടെ കലാപത്തിന്റെ കേന്ദ്രമായിരുന്നു പിന്നീട് കഗോഷിമ.
സാഹിത്യം അവലംബം 3089086539 കഗോഷിമ കാസിൽ on OpenStreetMap Kagoshima Castle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
31°35′55″N 130°33′17″E ﻿ / ﻿ 31.598485°N 130.554611°E ﻿ / 31.598485; 130.554611
കങ് ഫു ഇംഗ്ലീഷ് വിലാസം https://ml.wikipedia.org/wiki/Kung_fu
ഒരു ചൈനീസ് ആയോധന കലയാണ് കങ്‌ഫു .
മെയ്യ് നീക്കങ്ങളും കൈ-കാൽ പ്രയോഗങ്ങളും ആയുധപ്രയോഗങ്ങളും ചേർന്ന ഒരു അഭ്യാസ കലയാണ് ഇത്.
കഠിനപ്രയത്നം, പൂർണ്ണത എന്നൊക്കെയാണ് ഈ പദത്തിന്റെ അർത്ഥം.
ഈ ആയോധനകല ഷാവോലിൻ ചുവാൻ ഫാ എന്നറിയപ്പെട്ടു.
ഇത് പിന്നീട് ഷാവോലിൻ കങ്‌ഫു എന്നു വിളിക്കപ്പെട്ടു.
കങ്‌ഫു പ്രധാനമായും രണ്ടു വിധമുണ്ട്.